rejauldu/bengali-wikipedia huggingface dataset:
রমেশচন্দ্র ভট্টাচার্য  ( ৯ অক্টোবর, ১৮৮২   -  ১ আগস্ট , ১৯২৯) ছিলেন একজন ভারতীয় বাঙালি বিজ্ঞানী ও শিক্ষক।  জীবনী  রমেশচন্দ্র ভট্টাচার্যের জন্ম  ব্রিটিশ ভারতের অধুনা  বাংলাদেশের পূর্বতন  শ্রীহট্টে তথা সিলেটে । পিতা রামনাথ ভট্টাচার্য ও মাতা গুণময়ী দেবী। তিনি বিজ্ঞান  বিষয়ে পড়াশোনা করার পরই শ্রীহট্টের জাতীয় বিদ‍্যালয়ে শিক্ষকতায় নিযুক্ত হন। আচার্য প্রফুল্লচন্দ্র রায় ও  রামেন্দ্রসুন্দর ত্রিবেদীর সংস্পর্শে আসেন এবং তাঁদের তত্ত্বাবধানে বিজ্ঞান সাধনা শুরু করেন। ছাত্রাবস্থা থেকেই রমেশচন্দ্র মোর্স কোড  নিয়ে চর্চা করতেন। ১৯১০ খ্রিস্টাব্দে ব্রিটিশ শাসনকালে শ্রীহট্টের  জলসুখায় জাতীয় সম্মেলনের অধিবেশনে বঙ্গাক্ষরে তারের বার্তা পাঠাবার প্রথম গৌরব লাভ করেন। শ্রীহট্টে শিক্ষকতা করার সময়ই তিনি নিজস্ব পদ্ধতিতে মোর্স কোড’কে বাংলা হরফের উপযোগী করে তারবার্তা পাঠানোর ব‍্যবস্থা করেন। তাঁর পদ্ধতি অনুসারে প্রথম প্রেরিত তারবার্তার বয়ান ছিল - “এখানে প্রচণ্ড প্রাকৃতিক বিপর্যয় । ভয়ঙ্কর ঝড়ঝঞ্ঝার ভিতর দিয়ে সম্মেলন আরম্ভ হইয়াছে।” এই সাফল‍্যের জন‍্য তিনি দুটি পদক লাভ করেন। শিক্ষকতার পাশাপাশি তিনি মৌলিক গবেষণার কাজে জীবনের শেষদিন পর্যন্ত লিপ্ত ছিলেন।সুবোধ সেনগুপ্ত ও অঞ্জলি বসু সম্পাদিত,সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৩২,   স্বদেশী দ্রব‍্য উৎপাদনের আদর্শে উদ্বুদ্ধ হয়ে সাবান তৈরি শুরু করে কাটা-ছেঁড়ার ওষুধ “সেরাম অয়েল” পর্যন্ত উৎপাদন করেন। ভৌগোলিক মানচিত্র অঙ্কন এবং সহজ সরল বাংলায় বৈজ্ঞানিক প্রবন্ধ রচনা করে বিজ্ঞান প্রচারে  ও প্রসারে অংশ নেন। পরবর্তীতে রমেশচন্দ্র শিলচরের নর্মাল স্কুলের বিজ্ঞান শিক্ষক ছিলেন।  ১৯২৯ খ্রিস্টাব্দের ১ আগস্ট রমেশচন্দ্র শিলচরে মাত্র ৪৬ বৎসর বয়সে উদরাময়ের কারণে মারা যান।    তথ্যসূত্র
চন্দ্রনন্দিনী “কাল্পনিক ড্রামা” জাতীয় নাটক যা প্রতি সোম - শুক্রবার রাত ৯ টায় (বাংলাদেশ সময় অনুযায়ী) সম্প্রচারিত হয়। নাটকটি সোভা কাপুর এবং একতা কাপুর দ্বারা প্রযোজিত বালাজী টেলিফিল্মস এর ব্যানারে নির্মিত। এতে সম্রাট চন্দ্রগুপ্তের চরিত্রে রজত টোকাস এবং নন্দিনীর চরিত্রে শ্বেতা বসু প্রসাদ  অভিনয় করেছেন। নাটকটি সম্রাট চন্দ্রগুপ্ত মৌর্য এর কাহিনির উপর ভিত্তি করে নির্মিত।  চরিত্রায়ণ রজত টোকাস - চন্দ্রগুপ্ত মৌর্য শ্বেতা বসু প্রসাদ - নন্দিনী (মহাপদ্মানন্দ এর কন্যা), চন্দ্রগুপ্তের তৃতীয় স্ত্রী (কাল্পনিক চরিত্র) সানবি তালওয়ার - দুর্ধরা, চন্দ্রগুপ্তের দ্বিতীয় স্ত্রী তনু খান - হেলেনা (সেলুকাস ১ নিকেটর এর কন্যা), চন্দ্রগুপ্তের প্রথম স্ত্রী মনোজ কলহাটকার - চাণক্য পাপিয়া সেনগুপ্তা - মুরা, চন্দ্রগুপ্তের মা অর্পিত রঙ্কা - মহাপদ্মানন্দ, নন্দিনীর বাবা উর্ফি যাধব - ছায়া, চন্দ্রগুপ্তের বোন শিবা চাড্ডা - হেলেনার মা, চেতন হনসরাজ - মালয়কেতু, নন্দিনীর সাবেক হবু বর,পর্বতক রাজ্যের রাজা লোকেস ভাট্টা - ধন নন্দ, মহাপদ্মানন্দের পুত্র এবং নন্দিনীর ভাই মানসী শর্মা - রাণি অবন্তিকা, নন্দিনীর মা এবং মহাপদ্মানন্দের দ্বিতীয় স্ত্রী,  রহিত চৌধুরী - ভাকর্নস, মহাপদ্মানন্দের মন্ত্রী একরুপ বেদি - কিন্নরি  গীতাঞ্জলী মিশরা - সুনন্দা, মহাপদ্মানন্দের প্রথম স্ত্রী বিভূতি ঠাকুর - কনিকা, চন্দ্রগুপ্তের পালক মা  ঈশান সিং মানহস - সত্যজিত সিদ্ধার্থ নিগম- বিন্দুসার, চন্দ্রগুপ্ত ও  দুর্ধরার পুত্র অভনীত কৌর-চারুমতি,বিন্দুসারের স্ত্রী  তথ্যসূত্র  বিষয়শ্রেণী:ভারতীয় টেলিভিশন নাটক বিষয়শ্রেণী:২০১৭-এ সমাপ্ত ভারতীয় টেলিভিশন ধারাবাহিক বিষয়শ্রেণী:স্টার প্লাসের মৌলিক অনুষ্ঠান বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক বিষয়শ্রেণী:বালাজী টেলিফিল্মস টেলিভিশন ধারাবাহিক বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক
মালিক গোলাম মুহাম্মদ (পাঞ্জাবি, পাশতু, ) ছিলেন পাকিস্তানের তৃতীয় গভর্ণর জেনারেল। তিনি ১৯৫১ থেকে ১৯৫৫ সাল পর্যন্ত এই দায়িত্ব পালন করেন। তার অবসর গ্রহণের কিছুদিন পরই ১৯৫৬ সালে তিনি মৃত্যুবরণ করেন।   গভর্নর জেনারেল  ১৯৫১ সালের শুরুর দিকে প্রধানমন্ত্রী লিয়াকত আলী খান অর্থমন্ত্রী মুহাম্মদের স্বাস্থ্যের অবস্থার ক্রমাগত অবনতির কারণে তাকে অপসারণের সিদ্ধান্ত নিয়েছিলেন।  তবে ১৯৫১ সালের অক্টোবর মাসে প্রধানমন্ত্রী লিয়াকাত আলী খানের হত্যার কারণে এই সিদ্ধান্ত বাস্তবায়ন করা হয়নি। ১৯৫১ সালের ১৭ই অক্টোবর তারিখে খাজা নাজিমুদ্দিন নিজেকে প্রধানমন্ত্রী হিসেবে সফল হওয়ার জন্য মনোনীত করেন এবং এর ফলে তিনি পাকিস্তানের গভর্নর-জেনারেল পদে পদত্যাগ করেন এবং রাজা ষষ্ঠ জর্জকে সুপারিশ করেন যে তিনি মুহাম্মদকে গভর্নর-জেনারেল হিসেবে নিয়োগ দিতে পারেন।   তথ্যসূত্র    বহিঃসংযোগ   |-  বিষয়শ্রেণী:১৮৯৫-এ জন্ম বিষয়শ্রেণী:১৯৫৬-এ মৃত্যু বিষয়শ্রেণী:পাকিস্তানের অর্থমন্ত্রী বিষয়শ্রেণী:পাকিস্তানের গভর্নর-জেনারেল বিষয়শ্রেণী:লাহোরের মেয়র বিষয়শ্রেণী:পাকিস্তানি রাজনীতিবিদ বিষয়শ্রেণী:প্রথম পাকিস্তানি মন্ত্রিপরিষদ বিষয়শ্রেণী:পশতুন জাতি বিষয়শ্রেণী:আলিগড় মুসলিম বিশ্ববিদ্যালয় এলামনাই বিষয়শ্রেণী:লাহোরের ব্যক্তি বিষয়শ্রেণী:ভারতীয় নাইট বিষয়শ্রেণী:পাঞ্জাবি ব্যক্তি বিষয়শ্রেণী:লাহোরের রাজনীতিবিদ বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় শিল্পপতি বিষয়শ্রেণী:পাকিস্তান জাতীয় পরিষদ সদস্য ১৯৪৭-১৯৫৪
জোরোরো মাকাম্বা (১৭ জানুয়ারি ১৯৯০ - ২৩ মার্চ ২০২০) জিম্বাবুয়ের একজন সাংবাদিক এবং আইরিন এবং জেমস মাকাম্বার পুত্র ছিলেন।   জীবনী  মাকাম্বা জিম্বাবুয়ের রাজনীতি এবং সমাজের উপর অনলাইনে "স্টেট অফ দ্য নেশন" শিরোনামে ভাষ্য প্রচার করেছেন, এবং জিএফএম স্টেরিও এবং এম-নেট টেলিভিশন সংশ্লিষ্ট জাম্বেজি ম্যাজিক -এ সাম্প্রতিক ঘটনাবলি সংক্রান্ত অনুষ্ঠানের আয়োজন করেছেন।  তার  মায়াস্থেনিয়া গ্রাভিস ছিল যা একটি নিউরোস্কেলেটোমাসকুলার অটোইমিউন রোগ এবং নভেম্বর ২০১৯ সালে তার থাইমোমা গ্রন্থির টিউমার অপসারণের জন্য অস্ত্রোপচার করা হয়েছিল। নিউ ইয়র্ক শহর থেকে ফেরার বারো দিন পরে এবং কাশি এবং জ্বর নিয়ে একজন ডাক্তারের কাছে যাওয়ার পাঁচ দিন পরে ২১ মার্চ ২০২০-এ তার কোভিড-19 ধরা পড়ে। দুই দিন পর হারারেতে তিনি মারা যান, যা ছিল এই রোগের কারণে সে দেশে প্রথম মৃত্যু।   আরো দেখুন    জিম্বাবুয়েতে কোভিড-১৯ মহামারি   তথ্যসূত্র   বিষয়শ্রেণী:পুরুষ সাংবাদিক বিষয়শ্রেণী:২১শ শতাব্দীর সাংবাদিক বিষয়শ্রেণী:২০২০-এ মৃত্যু বিষয়শ্রেণী:১৯৯০-এ জন্ম
জেমস কিম্বার্লি করডেন, ওবিই (; জন্ম: ২২ আগস্ট ১৯৭৮) হলেন একজন ইংরেজ অভিনেতা, লেখক, প্রযোজক, কৌতুকাভিনেতা, টেলিভিশন উপস্থাপক এবং গায়ক। তিনি সিবিএস চ্যানেলের আলাপচারিতা অনুষ্ঠান দ্য লেট লেট শো উইথ জেমস করডেন উপস্থাপনা করেন। ২০১০ সাল থেকে তিনি স্কাই ওয়ান চ্যানেলের আ লিগ অব দেয়ার ওন অনুষ্ঠান সঞ্চালনা করছেন। ২০১৬ সালে তিনি ৭০তম টনি পুরস্কার আয়োজন সঞ্চালনা করেন এবং ২০১৭ ও ২০১৮ সালে গ্র্যামি পুরস্কার আয়োজন সঞ্চালনা করেন।  ২০১১ সালে তিনি হাস্যরসাত্মক নাটক ওয়ান ম্যান, টু গাভনরস-এ অভিনয় করেন, যা রয়্যাল ন্যাশনাল থিয়েটারে মঞ্চস্থ হয় এবং পরে ওয়েস্ট এন্ড ও ব্রডওয়ে থিয়েটারে মঞ্চস্থ হয়। ব্রডওয়েতে তার এই কাজের জন্য তিনি মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন।Profile, United Agents  ২০১৫ সালে তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া অ্যাওয়ার্ডস লাভ করেন।  প্রারম্ভিক জীবন করডেন ১৯৭৮ সালের ২২ আগস্ট বৃহত্তর লন্ডনের হিলিংডনে জন্মগ্রহণ করেন। তার পিতা ম্যালকম করডেন ছিলেন রয়্যাল এয়ার ফোর্স সঙ্গীতদলের সঙ্গীতজ্ঞ এবং মাতা মার্গারেট ছিলেন একজন সমাজকর্মী।  তার বড় বোন আন্ড্রেয়া হেনরি এবং ছোট বোন রুথ করডেন। করডেন বাকিংহামশায়ারের হ্যাজলমেয়ারে বেড়ে ওঠেন এবং পার্ক মিডল স্কুল ও হলমার গ্রিন আপার স্কুলে পড়াশোনা করেন। তিনি সালভেশন আর্মি চার্চের রীতি অনুসারে বেড়ে ওঠলে এখন তিনি নিজেকে খ্রিস্টান বলে দাবী করেন না।  তথ্যসূত্র  বহিঃসংযোগ       বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:অফিসার অব দি অর্ডার অব দ্য ব্রিটিশ এম্পায়ার বিষয়শ্রেণী:টনি পুরস্কার বিজয়ী বিষয়শ্রেণী:ড্রামা ডেস্ক পুরস্কার বিজয়ী বিষয়শ্রেণী:প্রাইমটাইম এমি পুরস্কার বিজয়ী বিষয়শ্রেণী:বাফটা পুরস্কার বিজয়ী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:২০শ শতাব্দীর ইংরেজ কৌতুকাভিনয়শিল্পী বিষয়শ্রেণী:২১শ শতাব্দীর ইংরেজ কৌতুকাভিনয়শিল্পী বিষয়শ্রেণী:২১শ শতাব্দীর ইংরেজ লেখক বিষয়শ্রেণী:ইংরেজ আত্মজীবনীকার বিষয়শ্রেণী:ইংরেজ গায়ক বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ টেলিভিশন প্রযোজক বিষয়শ্রেণী:লন্ডনের অভিনেতা বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:লন্ডনের লেখক
left|250px|thumb|23px অনুপাত: ১:২ জর্ডানের জাতীয় পতাকা প্রথম বিশ্বযুদ্ধের সময়ে উসমানীয় সাম্রাজ্যের বিরুদ্ধে সংঘটিত আরব বিদ্রোহের স্মরণে প্রণীত হয়েছে। পতাকাটিতে কালো, সাদা, ও সবুজ বর্ণের তিনটি অনুভূমিক অংশ রয়েছে। এগুলি বাম দিকে একটি লাল ত্রিভূজের দ্বারা সংযুক্ত। অনুভূমিক অংশগুলি আব্বাসীয়, উমাইয়া, ও ফাতেমীয় খেলাফতের প্রতীক। লাল তারকাটি হাশেমীয় রাজবংশ ও আরব বিপ্লবের প্রতীক। সাত কোণা তারকাটির দুই রকমের তাৎপর্য আছে -- এটি কুরআন শরীফ এর প্রথম সুরা'র ৭টি আয়াতের প্রতীক, এবং একই সাথে এটি আরবদের একতারও চিহ্ন। কারো কারো মতে এটি জর্ডানের রাজধানী আম্মান শহরের চার পাশে অবস্থিত ৭টি পাহাড়ের প্রতীক হতে পারে।  তথ্যসূত্র  বিষয়শ্রেণী:দেশ অনুযায়ী পতাকা বিষয়শ্রেণী:জর্ডান বিষয়শ্রেণী:জর্ডানের জাতীয় প্রতীক বিষয়শ্রেণী:জাতীয় পতাকা
ভালক্যান রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি।  উত্তরাধিকার ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে।  ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী।  ভাল্যোন নাম থেকে ইংরেজি "volcano" শব্দটি এসেছে। তথ্যসূত্র   বিষয়শ্রেণী:রোমান পুরাণের চরিত্র
তাহিতীয় ফুটবল ফেডারেশন (, ; এছাড়াও সংক্ষেপে টিএফএফ নামে পরিচিত) হচ্ছে তাহিতির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৯ সালে প্রতিষ্ঠিত হয়েছে। এটি প্রতিষ্ঠার পরের বছর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর ফরাসি পলিনেশিয়ার পিরায়ে অবস্থিত।  এই সংস্থাটি তাহিতির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে তাহিতি লীগ ১, তাহিতি লীগ ২ এবং তাহিতি কাপের মতো প্রতিযোগিতার সকল কার্যক্রম পরিচালনা করে। বর্তমানে তাহিতীয় ফুটবল ফেডারেশনের সভাপতির দায়িত্ব পালন করছেন হেনরি আরিওটিমা এবং সাধারণ সম্পাদকের দায়িত্ব পালন করছেন মায়ভা গ্রাফি।  কর্মকর্তা   অবস্থান  নাম সভাপতি  অঁরি আরিওতিমা সহ-সভাপতি  মার্ক প্লতোঁ সাধারণ সম্পাদক  মায়ভা গ্রাফি কোষাধ্যক্ষ  মিচেল স্কালামেরা গণমাধ্যম এবং যোগাযোগ পরিচালক  জ্যাক্লিন ত্রাণ ভান প্রযুক্তিগত পরিচালক  পাত্রিস ফ্লকাদোরি ফুটসাল সমন্বয়কারী  ফ্লঁভিয়েঁ রাপারি জাতীয় দলের কোচ (পুরুষ)  সামুয়েল গার্সিয়া জাতীয় দলের কোচ (নারী)  স্তেফানি স্পিয়েলমান রেফারি সমন্বয়কারী  মাসিকো রাভেইনো  তথ্যসূত্র  বহিঃসংযোগ     ফিফা-এ তাহিতীয় ফুটবল ফেডারেশন    ওএফসি-এ তাহিতীয় ফুটবল ফেডারেশন   বিষয়শ্রেণী:তাহিতীয় ফুটবল ফেডারেশন বিষয়শ্রেণী:১৯৮৯-এ তাহিতিতে প্রতিষ্ঠিত বিষয়শ্রেণী:১৯৮৯-এ প্রতিষ্ঠিত ক্রীড়া সংস্থা বিষয়শ্রেণী:তাহিতির ক্রীড়া নিয়ন্ত্রণ সংস্থা বিষয়শ্রেণী:তাহিতির ফুটবল পরিচালনা পরিষদ বিষয়শ্রেণী:ওএফসির সদস্য
ডান|থাম্ব|214x214পিক্সেল| বাংলাদেশের মানচিত্র এটি বাংলাদেশের স্থানসমূহের একটি তালিকা যেখানে অন্যান্য দেশের স্থানীয় সম্প্রদায়ের সাথে সংযোগ রয়েছে যা "যমজ শহর" (সাধারণত ইউরোপে) অথবা "ভগিনী নগর" (সাধারণত বাকি বিশ্বে) বা বন্ধুপ্রতিম/ভ্রাতৃপ্রতিম শহর নামে পরিচিত।  চ চট্টগ্রাম   গইয়ানিয়া, ব্রাজিল  খুনমিং, চীন   ঢ   ঢাকা   করাচি, পাকিস্তান  কলকাতা, ভারত  লিমা, পেরু   নিউ ইয়র্ক শহর, মার্কিন যুক্তরাষ্ট্র   কুয়াংচৌ, চীন  ঢাকা দক্ষিণ সিটি কর্পোরেশন    বুখারেস্ট, রোমানিয়া  র  রাজশাহী    ক্রিস্টিয়ানসান্ড, নরওয়ে  স সিলেট  পেটারসন  পোর্টসমাথ  বন্ধুপ্রতিম সম্পর্ক সিলেট    সেন্ট আলবানস, যুক্তরাজ্য   রচডেইল, যুক্তরাজ্য   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:বাংলাদেশের নগর বিষয়শ্রেণী:বাংলাদেশের বৈদেশিক সম্পর্ক বিষয়শ্রেণী:বাংলাদেশের ভূগোল সম্পর্কিত তালিকা
সম্মুখগামী মহালম্ফ ( তা ইউয়ে চিন) বা গ্রেট লিপ ফরওয়ার্ড (ইংরেজি: Great Leap Forward) ছিল ১৯৫৮ থেকে ১৯৬২ সাল পর্যন্ত চীনের কমিউনিস্ট পার্টির তৎকালীন সভাপতি মাও সে তুং-এর নেতৃত্বে পরিচালিত গণপ্রজাতন্ত্রী চীনের একটি অর্থনৈতিক ও সামাজিক রূপান্তরপ্রত্যাশী অভিযান। এই অভিযানের লক্ষ্য ছিল চীনকে দ্রুত একটি কৃষিভিত্তিক অর্থনীতি থেকে সমাজতান্ত্রিক সমাজব্যবস্থায় রূপান্তরিত করা। এই রূপান্তরের মাধ্যম ছিল দ্রুত শিল্পায়ন এবং সমবায়ীকরণ। তবে অনেকে মনে করেন যে এই অভিযানের কারণেই চীনের মহাদুর্ভিক্ষ ঘটেছিল।  এই যুগে চীনের গ্রামীণ জীবনের প্রধান যে পরিবর্তনগুলো ঘটে, তাঁর মধ্যে একটি ছিল  ক্রমাগতভাবে বাধ্যতামূলক কৃষি সমবায়ীকরণের অবতারণা। ব্যক্তিগত মালিকানাধীন খামার করা নিষিদ্ধ করে দেওয়া হয়। যাঁরা ব্যক্তিগত খামার করত তাঁদেরকে নিপীড়ন করা হয়ে এবং "প্রতিবিপ্লবী" আখ্যা দেওয়া হয়। গ্রামীণ জনগণের উপর সামাজিক চাপ, জোড়পূর্বক শ্রম, কিংবা জনসম্মক্ষে প্রহসনমূলক বিচার ও সম্মানহানির মাধ্যমে নিয়মের কড়াকড়ি প্রয়োগ করা হয়। গ্রামীণ শিল্পায়ন, যা ছিল অভিযানের মূল লক্ষ্যগুলোর একটি, "সম্মুখগামী মহালম্ফের ত্রুটিগুলির জন্য...ব্যর্থতায় পর্যবসিত হয়"Perkins, Dwight (1991).  "China's Economic Policy and Performance". Chapter 6 in The Cambridge History of China, Volume 15, ed. by Roderick MacFarquhar, John K. Fairbank and Denis Twitchett. Cambridge University Press. সম্মুখগামী মহালম্ফের বছরগুলোতে চীনে অর্থনৈতিক সংকোচন ঘটে। ১৯৫৩ থেকে ১৯৭৬ সালের মধ্যবর্তী সময়ে কেবল এই পর্বেই চীনের অর্থনীতি সংকুচিত হয়েছিল। রাজনৈতিক অর্থনীতিবিদ ডোয়াইট পার্কিন্স যুক্তি দেন যে "বিশাল পরিমাণ বিনিয়োগের পরে উৎপাদনে অত্যন্ত অল্প কিংবা শূন্য বৃদ্ধি ঘটেছিল...সংক্ষেপে বলতে গেলে, সম্মুখগামী মহালম্ফ ছিল খুবই খরুচে একটি বিপর্যয়।"Perkins (1991). pp. 483–486 for quoted text, p. 493 for growth rates table.  অনেক ইতিহাসবিদ মনে করেন যে সম্মুখগামী মহালম্ফের ফলে কোটি কোটি মানুষের মৃত্যু হয়েছিল।Tao Yang, Dennis (2008). "China's Agricultural Crisis and Famine of 1959–1961: A Survey and Comparison to Soviet Famines." Palgrave MacMillan, Comparative Economic Studies 50, pp. 1–29. নিম্নপক্ষে ১ কোটি ৮০ লক্ষের মৃত্যু হয়, তবে ইউ শিকুয়াং-এর বিস্তৃত গবেষণা অনুযায়ী এই কর্মসূচির ফলে চীনে ৫ কোটি ৫০ লক্ষ লোকের মৃত্যু হয়। ইতিহাসবিদ ফ্রাঙ্ক ডিকোটারের মতে "দমনপীড়ন, সন্ত্রাস ও সঙ্ঘবদ্ধ জুলুম ছিল সম্মুখগামী মহালম্ফের ভিত্তি" এবং এর কারণে "মানবেতিহাসের সবচেয়ে প্রাণঘাতী গণহত্যা" সংঘটিত হয়েছিল।Dikötter, Frank (2010). pp. x, xi.   ১৯৬০ সালের মে ও ১৯৬২ সালের মে মাসে অনুষ্ঠিত চীনা কমিউনিস্ট পার্টির সম্মেলনগুলোতে সম্মুখগামী মহালম্ফের ধ্বংসাত্মক প্রতিক্রিয়াগুলো অধ্যয়ন করা হয় এবং মাও সে তুং-এর সমালোচনা করা হয়। লিউ শাওছি ও তেং শিয়াওফিং-এর মতো পার্টির মধ্যপন্থী সদস্যরা ক্ষমতায় আরোহণ করেন এবং সভাপতি মাও-কে দলের ভেতর থেকেই ক্ষমতার প্রান্তে সরিয়ে দেওয়া হয়। এর প্রতিক্রিয়ায় মাও ১৯৬৬ সালে সাংস্কৃতিক বিপ্লবের সূচনা করেন। মাও-এর প্রতি সহানুভূতিশীল ব্যক্তিরা চীনের মহাদুর্ভিক্ষে মৃতের সংখ্যা প্রত্যাখ্যান করেন এবং এটা যে সম্মুখগামী মহালম্ফের কারণে ঘটেছিল তাও অস্বীকার করেন। তাদের মতে দ্রুত সরকারি শিল্পায়নের যে লক্ষ্য ছিল, এই অভিযানটি সেই লক্ষ্য অর্জনে সফল হয়।  তথ্যসূত্র  বিষয়শ্রেণী:চীনের স্নায়ুযুদ্ধের ইতিহাস বিষয়শ্রেণী:মানবতাবিরোধী অপরাধ বিষয়শ্রেণী:চীনে মানবসৃষ্ট বিপর্যয় বিষয়শ্রেণী:মাওবাদী পরিভাষা বিষয়শ্রেণী:চীনের রাজনৈতিক বিতর্ক
__TOC__  ০৮ মে ২০২৪  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  উভয় অ্যাকাউন্টের অপসারিত অবদান দেখুন। একাধিক অ্যাকাউন্ট ব্যবহার করে আরিফুল ইসলাম জুনাইদের প্রচারণার উদ্দেশ্য একাধিক অ্যাকাউন্ট ব্যবহার করছেন। সম্ভবত তারা একই ব্যক্তি অথবা সঙ্ঘবদ্ধভাবে সম্পাদনা করছেন। মূল অ্যাকাউন্ট বিজ্ঞাপনের জন্য অবরুদ্ধ। —শাকিল (আলাপ · অবদান) ০৫:১০, ৮ মে ২০২৪ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য   পরীক্ষণে প্রমাণিত। অন্য সক  সহ বাধা দেওয়া হলো। রিয়াজ (আলাপ) ১৪:৪৪, ৮ মে ২০২৪ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৪
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  আফতাব (আলাপ) ১৫:০১, ১৪ ফেব্রুয়ারি ২০১৭ (ইউটিসি) হাসান মতিউর রহমান   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) অনুযায়ী রেফারেন্স দ্বারা  ব্যক্তির উল্লেখযোগ্যতা স্পট নয়। এবং অত্যন্ত ছোট নিবন্ধ।-  কায়সার আহমাদ (আলাপ) ১০:৫৭, ৫ ফেব্রুয়ারি ২০১৭ (ইউটিসি)  হাসান মতিউর রহমান পাতাটি কেন তৈরি করেছি এই পাতাটি একজন প্রতিষ্ঠিত গীতিকারের নামে করা হয়েছে৷ একসময় তার গান অনেক জনপ্রিয় ছিল যা এখনো সমভাবে জনপ্রিয়৷ আমি মনে করি এই পাতাটি রাখা যেতে পারে৷ তবু, আমি সর্বোতভাবে উইকিপিডিয়ার নীতিমালার প্রতি আস্থাশীল৷ এবং প্রশাসকদের সিদ্ধান্ত মেনে নিতে দ্বিধাহীন৷   একজন প্রতিষ্ঠিত গীতিকারের কথা যদি বলতেই হয় তবে অনেক শিল্পীকেই খুঁজে পাওয়া যাবে । কিন্তু তাকে উইকি তে স্থান পেতে অবশ্যই উইকিপিডিয়ার উল্লেখযোগ্যতা নীতিমালা মেনে চলতে হবে । আপনার তৈরি নিবন্ধ দেখে এর উল্লেখযোগ্যতা সম্পর্কে তেমন কিছু স্পষ্ট নয় । তাই অপসারনে  দিলাম ।-শাহাদাত সায়েম (আলাপ) ১৪:৩৫, ৬ ফেব্রুয়ারি ২০১৭ (ইউটিসি)  করছি। অপসারণ প্রস্তাবণাকালীন ছোট নিবন্ধ হলেও বর্তমানে নিবন্ধটি উইপিডিয়ার সাধারণ নিবন্ধ আকার-মান অতিক্রম করেছে। এছাড়াও উল্লেখযোগ্যতা নিয়ে প্রশ্ন তোলা হলেও বাংলা চলচ্চিত্র ডাটাবেজ-এ উল্লেখিত ব্যক্তি সম্পর্কে বেশ কিছু তথ্য এবং একই সঙ্গে একাধিক চলচ্চিত্রে স্বাধীনভাবে কাজ করার তথ্য সন্নিবেষ্টিত আছে বিধায় উইকির সাধারণ উল্লেখযোগ্যতার মানদন্ডও অতিক্রম করেছে। - Ashiq Shawon (আলাপ) ০৭:২৪, ১২ ফেব্রুয়ারি ২০১৭ (ইউটিসি)  করছি। হাসান মতিউর রহমান একজন প্রখ্যাত গীতিকার। উনার অনেক উল্লেখযোগ্য কাজ আছে। শুধুমাত্র নির্দিষ্ট ভাবে তথ্যসূত্রের অভাবে এ নিবন্ধটিকে অপসারণ না করে নিবন্ধটিকে সম্প্রসারণ এবং সঠিক ও উল্লেখযোগ্য তথ্যসূত্র যোগ করে নিবন্ধটিকে সম্প্রসারণ করা যেতে পারে। --নুরুন্নবী চৌধুরী (হাছিব) • আলাপ • ০৮:০০, ১২ ফেব্রুয়ারি ২০১৭ (ইউটিসি) স্পষ্টতঃই  করছি। একাধারে তিনি বীর মুক্তিযোদ্ধা ও সঙ্গীতজ্ঞ। সর্বোপরি, বাংলা মুভিডেটাবেজে তাঁর নাম রয়েছে। - Suvray (আলাপ) ০৫:২৪, ১৩ ফেব্রুয়ারি ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বাংলাদেশ – বুলগেরিয়া সম্পর্ক বলতে বাংলাদেশ ও বুলগেরিয়ার দ্বিপাক্ষিক সম্পর্ককে বোঝায়। দু'দেশের সম্পর্ককে উভয় জাতির সাথে সম্পর্ক আরও সুদৃঢ় করার ইচ্ছুক সৌহার্দ্য হিসাবে বিবেচনা করা হয়েছে। ১৯৭১ সালে স্বাধীনতার পরপরই যে কয়েকটি দেশ বাংলাদেশকে স্বীকৃতি দিয়েছিল তাদের মধ্যে বুলগেরিয়াও অন্যতম ছিল।    সহযোগিতা  কৃষিক্ষেত্র, প্রযুক্তি ও সাংস্কৃতিক কার্যক্রম দু'দেশের মধ্যে দ্বিপাক্ষিক সহযোগিতার অগ্রগতির সব সম্ভাব্য উপায়।  ২০১৪ সালে বাংলাদেশ ও বুলগেরিয়া পারস্পরিক সহযোগিতার ক্ষেত্রে দু'দেশের সরকারের মধ্যে নিয়মিত আলোচনা করার জন্য পররাষ্ট্র অফিস পরামর্শের উপর একটি সমঝোতা স্বাক্ষর করেছে।    অর্থনৈতিক সম্পর্ক  বাংলাদেশ ও বুলগেরিয়া দুটি অঞ্চলের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য পারস্পরিক আগ্রহ দেখিয়েছে এবং এ লক্ষ্যে কাজ করে যাচ্ছে। বাংলাদেশী তৈরি পোশাক, চামড়া ও পাটজাত পণ্য, সিরামিক এবং ওষুধগুলি বুলগেরিয়ান বাজারে বিশাল সম্ভাবনা হিসাবে চিহ্নিত করা হয়েছে। এছাড়াও তৈরি পোশাক, টেক্সটাইল, শক্তি, পেট্রোলিয়াম, চামড়া, সিরামিক, ফার্মাসিউটিক্যালস এবং এগ্রো-প্রসেসিং শিল্পকে সম্ভাব্য ক্ষেত্র হিসাবে চিহ্নিত করা হয়েছে যেখানে বুলগেরীয় উদ্যোক্তারা বিনিয়োগ করতে পারে।   তথ্যসূত্র   বিষয়শ্রেণী:বাংলাদেশের দ্বিপাক্ষিক সম্পর্ক বিষয়শ্রেণী:বুলগেরিয়ার দ্বিপাক্ষিক সম্পর্ক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  মাসুম-আল-হাসান (আলাপ) ০৬:৪৯, ৮ এপ্রিল ২০২০ (ইউটিসি) সরদার মোহাম্মদ আবদুল হামিদ   – (অপসারণের প্রস্তাবনা দেখুনলগ দেখুন) () তথ্যসূত্র থাকায় "দ্রুত অপসারণ প্রস্তাবনা" সরিয়ে অপসারণ প্রস্তাবনায় আলোচনার জন্য নেয়া হলো। মেরাজ (আলাপ) ১৬:০৩, ৩১ মার্চ ২০২০ (ইউটিসি)  রেখে দেয়ার পক্ষে। ঐ সময়কার উল্লেখযোগ্য ব্যক্তির সূত্র অনলাইনের চেয়ে অফলাইনে (বই/পত্রিকা) বেশি পাওয়া যাবে। আর শিক্ষাবিদ ও চলনবিল জাদুঘর-এর প্রতিষ্ঠাতা হিসেবে উল্লেখযোগ্য। -মেরাজ (আলাপ) ১৬:১৩, ৩১ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বাংলা ব্রেইল হল একটি ব্রেইল লিখন পদ্ধতি যা বাংলা ও অসমীয়া ভাষার জন্য ব্যবহৃত হয়। ইউনেস্কো মতে (২০১৩),বিশ্ব ব্রেইল ব্যবহার , ইউনেস্কো, 2013 বাংলাদেশ ও ভারতে বাংলা ভাষার জন্য ব্রেইলের নিয়মাবলীতে কিছুটা ভিন্নতা রয়েছে। ভারতী পদ্ধতিতে বাংলা লেখার পদ্ধতি সংকোচিত, আর বাংলাদেশের পদ্ধতিতে এটি অসংকোচিত। উদাহরণস্বরূপ: বাংলাদেশি পদ্ধতিতে 'ৎ' কে "" এভাবে প্রকাশ করা হলেও, ভারতীয় পদ্ধতিতে 'ৎ' এর কোনো ব্রেইল চিহ্ন নেই।  এই নিবন্ধটিতে দুই দেশের বাংলা ব্রেইলের তুলনা দেওয়া হয়েছে। অসমীয়া ভাষাটি বাংলা লিপির একটি সামান্য পরিবর্তিত সংস্করণে লেখা হয়। ফলে বাংলা ব্রেইল অসমীয়া ভাষার জন্যও ব্যবহার করা হয়।  বাংলা ব্রেইল লেখচিত্র  স্বরবর্ণ   মুদ্রণ অ  আ  ই  ঈ  উ  ঊ   এ  ঐ  ও  ঔ  ঋ  ঌ  বাংলাদেশ                       -'র জন্য ব্রেইল অক্ষর বাংলাদেশ থেকে সত্যায়িত করা হয় না। (এটা আধুনিক বাংলা ভাষার একটি অপ্রচলিত স্বরবর্ণ।)  ভারত   ব্যঞ্জনবর্ণ   মুদ্রণ ক  খ  গ  ঘ  ঙ  চ  ছ  জ  ঝ  ঞ বাংলাদেশ                    ভারত       মুদ্রণ ট  ঠ  ড  ঢ  ণ  ত  থ  দ  ধ  ন বাংলাদেশওভারত                      মুদ্রণ প  ফ  ব  ভ  ম  য  র / ৰবাংলাদেশ ও ভারতে বাংলার জন্য "র" এবং ভারতে অসমীয়ার জন্য "ৰ"  ল  ৱভারতে আসমীয়ার "ৱ"। (বাংলাদেশের প্রমিত মানের "ভ"-এর অনুরূপ।) বাংলাদেশ                 - ভারত      মুদ্রণ শ  ষ  স  হ  ক্ষ  জ্ঞ  ড়  ঢ়  য়অন্যান্য ভারতী ব্রেইলতে, এটি ছোট স্বরবর্ণ "এ" হিসাবে প্রতিলিপি করা হয়।   বাংলাদেশ                    ভারত  (?)'ৎ'-এর জন্য ব্রেইল অক্ষর ভারত থেকে সত্যায়িত করা হয় না।   সংশোধক বর্ণ   মুদ্রণ            বাংলাদেশওভারত            সংখ্যা   সংখ্যা ১  ২  ৩  ৪  ৫  ৬  ৭  ৮  ৯  ০  বাংলাদেশওভারত                    বিরামচিহ্ন   মুদ্রণ। ,  ;  :  ?  !  -  —  বাংলাদেশওভারত                 মুদ্রণ ‘ ... ’  [ ... ]  /  * বাংলাদেশওভারত           আরও দেখুন   ভারতী ব্রেইল   তথ্যসূত্র   বিষয়শ্রেণী:বাংলা ভাষা বিষয়শ্রেণী:ভারতী ব্রেইল বর্ণমালা
কেপলার-৯সি হচ্ছে প্রথম সাতটি বহির্গ্রহের একটি, সৌরজগতের বাইরে, নাসার কেপলার মিশনের মাধ্যমে আবিষ্কৃত। এটি কেপলার-৯ নক্ষত্রকে প্রদক্ষিণকারী গ্রহ। কেপলার-৯সি এবং কেপলার-৯বি হচ্ছে প্রথম দুটি বহির্গ্রহ যে দুটো এদের নক্ষত্রকে ট্রানজিট করে।  কেপলার মিশন টিম গ্রহটির আবিষ্কারের ঘোষণা করেছিল ২৬শে আগস্ট, ২০১০ এ। সেই সময়ে, এটি ছিল কেপলার দিয়ে চিহ্নিত করা ৭০০ গ্রহের একটি।   গ্রহটির উপর পর্যবেক্ষণের তথ্য থেকে ধারণা করা হয় এটি একটি হাইড্রোজেন-হিলিয়াম গ্যাস দানব, যা শনি থেকে সামান্য ছোট। এটি এর নক্ষত্র কেপলার-৯ থেকে ০.২২৫ এস্ট্রোনোমিকাল ইউনিট দূর দিয়ে আবর্তন করে। কেপলার-৯সি এবং বি , দুটো গ্রহ একটি কক্ষপথীয় অনুরণন মেনে চলে। এই কক্ষপথীয় অনুরণন একে অপরকে স্থিতিশীল রাখে তাদের কক্ষপথে। মহাকাশযান থেকে পর্যবেক্ষণ করার সময় এর কক্ষপথে পরিভ্রমণকাল গড়পড়তায় হিসেব করা হয়েছিল ৩৮দিন। এই প্রদক্ষিণকাল আবার ৩৯ মিনিট করে কমতে থাকে প্রতি কক্ষপথীয় ঘূর্ণনে। এর কক্ষপথ, দীর্ঘ সময়ের স্কেলে, বি গ্রহের সাথে ২:১ অনুপাতে কমে ও বেড়ে চলতে থাকে। অর্থাৎ দুটো গ্রহের মাঝে কক্ষপথীয় ঘূর্ণনের দোলন হয় যার অনুপাত মোটামুটিভাবে ২:১ এ ভারসাম্য রক্ষা করে।    নামকরণ এবং ইতিহাস  বেশিরভাগ বহির্গ্রহের মত, কেপলার-৯সি নামটি নির্দেশ করে যে এটি কেপলার-৯ নক্ষত্রের দ্বিতীয় গ্রহ। কেপলার-৯ নামকরণ করা হয়েছিল কেপলার মিশনের কারণে, যেটি নাসার একটি প্রজেক্ট, যেক্ষেত্রে নক্ষত্রকে ট্রানজিট করে এমন গ্রহ আবিষ্কার ছিল প্রজেক্টের উদ্দেশ্য।  গ্রহটি কেপলারের প্রথম ৪৩দিনের অভিযানে আবিষ্কার করা ৭০০টি গ্রহের একটি।  কেপলার সিস্টেম হচ্ছে পাঁচটি সিস্টেমের এক সদস্য যেগুলোর একের বেশি বহির্গ্রহ ট্রানজিট করে। কেপলার-৯সি এবং কেপলার-৯বি একই নক্ষত্রকে ট্রানজিট করা প্রথম গ্রহ। প্রাথমিক অনুমান অনুযায়ী কেপলার-৯সিকে পর্যবেক্ষণ করে এর ভর পরিমাপ করা হয়েছিল হাওয়াই এর মওনা কেয়াতে অবস্থিত ডব্লিউ এম কেক অবজারভেটরির কেক১ টেলিস্কোপ দিয়ে। কেক এটা নিশ্চিত করতে সমর্থ হয়েছিল যে, কেপলার-৯সি এবং কেপলার-৯বি শনি গ্রহের চেয়ে সামান্য ছোট।    বৈশিষ্ট্যাবলী  কেপলার-৯সি একটি গ্যাস দানব যেটি শনির চেয়ে সামান্য ছোট এবং কম ভরের। এটি প্রায় ০.১৭১ MJ, অর্থাৎ জুপিটারের প্রায় ১৭% ভর। এর ব্যাসার্ধ ০.৮২৩RJ, যা একে শনির চেয়ে মাত্র দেড় শতাংশ ছোট আকার দিয়েছে। গ্রহটি এর নক্ষত্রকে গড়পড়তায় ০.২২৫ এস্ট্রোনোমিকাল ইউনিট দূরে দিয়ে প্রদক্ষিণ করে।   সম্ভবত, এ গ্রহটি হাইড্রোজেন এবং হিলিয়ামের সমন্বয়ে গঠিত। এটি কেপলার-৯বি এর সাথে একই তলে প্রদক্ষিণ করে। এটি কেপলার-৯ সিস্টেমের দ্বিতীয় বৃহত্তম গ্রহ। গ্রহটি পর্যবেক্ষণের সময় কেপলার দল লক্ষ করে যে কেপলার-৯বি এবং সি ১:২ অনুপাতে প্রদক্ষিণ করে, যেখানে কেপলার-৯বি ১৯দিনে এবং কেপলার-সি ৩৮ দিনে তাদের নক্ষত্রকে প্রদক্ষিণ করে। এ দুটো গ্রহের মধ্যে যে মহাকর্ষীয় টান আছে তা কক্ষপথীয় অনুরণন বলে পরিচিত, যার ফলে গ্রহ দুটি সাম্যাবস্থায় ভারসাম্য রক্ষা করে আছে। এ ঘটনাটি সৌরজগতের বাইরে আবিষ্কার করা প্রথম ঘটনা। প্রতিবার প্রদক্ষিণে কেপলার-৯সি এর প্রদক্ষিণকাল ৩৯মিনিট করে হ্রাস পায়। আবার কোনো এক পর্যায়ে এ প্রক্রিয়াটি বিপরীত দিকে চলে যায় এবং সময় বাড়তে থাকে। আর প্রদক্ষিণকালের হ্রাস-বৃদ্ধি চলতে থাকে যেন কেপলার-৯বি এর সাথে সি গ্রহটি ২:১ অনুপাতে দুলতে থাকে।   আরও দেখুন   কেপলার-৯বি  কেপলার-৯ডি   তথ্যসূত্র    বহিঃসংযোগ   বিষয়শ্রেণী:দৈত্যাকার গ্রহ বিষয়শ্রেণী:২০১০-এ আবিষ্কৃত বহির্গ্রহ বিষয়শ্রেণী:কেপলার মহাকাশ দূরবীক্ষণ যন্ত্র দ্বারা আবিষ্কৃত বহির্গ্রহ বিষয়শ্রেণী:আবর্তিত বহির্গ্রহ